दीपक भाई को बहुत दिन बाद मैंने ऐसे पकड़ा था। वे सारी जि़ंदगी यूं ही लडख़ड़ाते रहे। बहुत पीते थे। जब मोहिनी भाभी उनके जीवन में आयीं तो वह जि़ंदगी के तीस साल पार कर चुके थे। मोहिनी भाभी सोलह साल की बहुत मासूम छुई-मुई सी लड़की थीं। पिता की असमय मृत्यु से असुरक्षित हो गए परिवार की सबसे बड़ी बेटी। गरीबी ने उस परिवार को असमय दबोच लिया था। ऐसे में मां ने यही सोचा-सरकारी नौकरी कर रहा है। संपन्न परिवार का लड़का है। बेटी भूखी नहीं मरेगी।